A kurzus kódja: FLN-214.01	
A kurzus megnevezése: Analitikus művészetfilozófia: a metafora 2.	
A kurzus előadója: Bárány Tibor PhD. öd.	
A kurzus helye és ideje:	

A kurzus előfeltétele(i): nincs	
A jegyszerzés módja(i): zárthelyi dolgozat	
Követelmények: speciális követelmény nincs, de némi nyelvfilozófiai tájékozottság és angol nyelvtudás elengedhetetlen	

A kurzus leírása, tematikája:

A kurzus a korábbi félévekben többször meghirdetett azonos című kurzus folytatása. Az előző félévben a következő kérdésekre kerestük a választ Max Black, Donald Davidson és Nelson Goodman tanulmányainak elemzésével: Hogyan írható le a köznyelvi és a műalkotásokban szereplő metaforák működése? (Egyáltalán van-e különbség köznyelvi és művészi metafora között?) Milyen (formális) szemantikai eszközökre van szükségünk a leíráshoz? Van-e értelme különbséget tenni metaforikus és szószerinti jelentés között? Lehet-e egy mondat metaforikusan igaz/hamis?
Ebben a félévben teszünk egy kis kitérőt: az első pár órán alaposan megvizsgáljuk Arthur C. Danto mára már klasszikussá lett analitikus filozófiai főművét, A közhely színeváltozását. Danto a műalkotás filozófiai definícióját keresi, s végül ad is meghatározást a műalkotásokra – és mivel a definícióban előkelő helyen szerepel a metaforicitás, érdemes részletesebben is szemügyre vennünk Danto érvelését. Ezek után visszatérünk a metaforához: John R. Searle, Herbert P. Grice, Dan Sperber és Deidre Wilson, Josef Stern, Elisabeth Camp és más szerzők írásainak elemzésével folytatjuk az előző félévi munkát.

A kurzushoz tartozó kötelező irodalom:

Arthur C. Danto: A közhely színeváltozása. Művészetfilozófia, ford.: Sajó Sándor, Enciklopédia Kiadó, Budapest, 20032, 161–184. old.
– ajánlott a fordítás eredeti változata: http://esztetika.elte.hu/segedanyagok/danto_kozhely_7.pdf

H. Paul Grice: „A társalgás logikája”, ford.: Pléh Csaba, in: Pléh Csaba – Síklaki István – Terestyéni Tamás (szerk.): Nyelv – kommunikáció – cselekvés, Osiris Kiadó, Budapest, 213–227.

John R. Searle: „Metaphor”, in: John R. Searle: Expression and meaning, Cambridge: Cambridge University Press, 76–116.

Deidre Wilson – Dan Sperber: „Relevanciaelmélet”, ford.: Bárány Tibor, Helikon 2006/4, 294–336.

Josef Stern: „Metaphor, Literal, Literalism”, Mind & Language, Vol. 21 No. 3 June 2006, 243–279.

Elisabeth Camp: „Contextualism, Metaphor, and What is Said”, Mind & Language, Vol. 21 No. 3 June 2006, 280–309.

A kurzushoz tartozó ajánlott irodalom:

„Metafora, trópusok, jelentés – válogatás az ELTE BTK Filozófia Intézete és az MTA–ELTE Nyelvfilozófiai Kutatócsoportja tanévindító konferenciájának előadásaiból”, Világosság 2006/8–9–10. (elsősorban Zvolenszky Zsófia, Danka István, Nemesi Attila László, Somodi Gergő és Bárány Tibor tanulmányai)